45 ຄົນແລ້ວເສຍຊີວິດ ຍ້ອນໄພນໍ້າຖ້ວມ ໃນພາກໃຕ້ໄທຍ
ມີປະຊາຊົນ ຈໍານວນປະມານ 1 ລ້ານຄົນ ທີ່ໄດ້ຮັບຜົນກະທົບ ຈາກຝົນຕົກໜັກ ທີ່ພາໃຫ້ເກີດໄພນໍ້າຖ້ວມ ຢູ່ໃນ 10 ຂອງຈຳນວນທັງໝົດ 77 ຈັງຫວັດຂອງໄທ.
Thailand-Floods ພວກເຈົ້າໜ້າທີ່ທາງການໃນພາກໃຕ້ໄທຍກ່າວວ່າ ນໍ້າຖ້ວມ ແລະດິນເຈື່ອນອັນເນື່ອງມາຈາກ ຝົນຕົກໜັກນັ້ນ ພາໃຫ້ມີ ຜູ້ເສຍຊີວິດ 45 ຄົນແລ້ວ ມີປະຊາຊົນຈໍານວນປະມານ 1 ລ້ານຄົນທີ່ໄດ້ຮັບຜົນກະທົບ ຈາກຝົນຕົກໜັກ ທີ່ພາໃຫ້ເກີດ ໄພນໍ້າຖ້ວມຢູ່ໃນ 10 ຂອງ ຈຳນວນທັງໝົດ 77 ຈັງຫວັດຂອງໄທ ນາຍົກລັດຖະມົນຕີໄທທ່ານ ອະພິສິດ ເວດຊາຊິວະ ກ່າວວ່າ ໃນກອງປະຊຸມຄະນະລັດຖະບານໃນວັນຈັນມື້ນີ້ ຈະໄດ້ປຶກສາຫາລືກັນກ່ຽວກັບການໃຫ້ຄວາມຊ່ອຍເຫຼືອແກ່ ພວກຜູ້ທີ່ປະສົບໄພດັ່ງກ່າວ ທັງເຮືອແລະເຮືອບິນ Helicopters ທະຫານຂອງໄທຍ ໄດ້ລໍາລຽງປັດໄຈບັນເທົາທຸກ ໄປໃຫ້ເຂດຕ່າງໆທີ່ໄດ້ຮັບຜົນກະທົບຈາກໄພນໍ້າຖ້ວມນີ້ ແລະຍັງໄດ້ຂົນຍ້າຍພວກທີ່ຕົກ| ຄ້າງຫຼາຍພັນຄົນອອກມາ